Aidus Niger

Aidus Niger (Hibernice Áed Dub mac Suibni, obiit circa annum 588) fuit rex Hibernicus Cruithne gentis Dál nAraidi (in hodierna Ultonia). Creditur etiam rex Ultoniae fuisse.

Aidus regem summum novissimum Hiberniae, Diarmaid mac Cerbaill, occidit. Annales Tigernach referunt Diarmaid ab Aido anno 565, ad Ráith Bec apud Mag Line prope Larne in finibus Dál nAraidi, occisum esse. Praeterea tradunt Aidum discipulum ipsius Diarmaid fuisse.

Adomnanus in Vita Sancti Columbae (I, 3) refert Aidum postea sacerdotem ordinatum esse. Adomnanus hanc ordinationem ut "coemptionalem" describit. Praeterea scribit Columbam prophetavisse ut Aidus, etsi diu viveret, "Ordinatus vero indebite Aidus, sicuti canis, revertetur ad vomitum suum; et ipse sanguilentus trucidator rursum existet, et ad ultimum lancea jugulatus, de ligno in aquam cadens, submersus morietur."In Vicifonte.

Notae

Categoria:Reges Hiberniae